ಮಾಲೂರಿನಲ್ಲಿ ಕ್ರೈಸ್ ಬಾಂದವರಿಂದ ವಿಜೃಂಭಣೆಯ ಕ್ರಿಸ್ಮಸ್ ಹಬ್ಬದ ಆಚರಣೆ ಮಾಲೂರು: ಕ್ರಿಸ್ಮಸ್ ಹಬ್ಬದ ಅಂಗವಾಗಿ ಪಟ್ಟಣದ ಹೊರವಲಯದ ಗುಡ್ನಹಳ್ಳಿ ರಸ್ತೆಯಲ್ಲಿರುವ ಚರ್ಚ್ನಲ್ಲಿ ಡಿ.24 ರ ಗುರುವಾರ ಮಧ್ಯರಾತ್ರಿ ಕ್ರೈಸ್ತ ಸಮುದಾಯದವರು ಸಾಂದರ್ಭಿಕ ಪೂಜಾ ವಿಧಾನಗಳಿಂದ ಕ್ರಿಸ್ತನಿಗೆ ಪ್ರಾರ್ಥನೆ ಸಲ್ಲಿಸಿ ಕೇಕ್ ಕತ್ತರಿಸಿ ಶುಭಾಶಯ ಕೋರಿದರು. ನೂರಾರು ಮಂದಿ ಕ್ರೈಸ್ತ ಸಮುದಾಯದವರು ಪರಸ್ಪರ ಶುಭಾಶಯ ವಿನಿಮಯ ಮಾಡಿಕೊಂಡರು. ಚರ್ಚ್ ಫಾದರ್ಗಳಾದ ಅರುಳಪ್ಪ, ಆರೋಗ್ಯಸ್ವಾಮಿ, ಜರೋಮ್ ಅವರು ಕ್ರಿಸ್ಮಸ್ ಹಬ್ಬದ ಶುಭಾಶಯ ಕೋರಿದರು. ಚರ್ಚ್ ಮುಂಭಾಗದಲ್ಲಿ ಕ್ರಿಸ್ತನ ಜನನದ ಗೋದಳಿಯನ್ನು ನಿರ್ಮಿಸಲಾಗಿತ್ತು. ಶಾಸಕ ಕೆ.ವೈ. ನಂಜೇಗೌಡ ಪಟ್ಟಣದ ಗುಡ್ನಹಳ್ಳಿ ರಸ್ತೆಯಲ್ಲಿರುವ ಚರ್ಚ್ಗೆ ಭೇಟಿ ನೀಡಿ ಕ್ರಿಸ್ಮಸ್ ಹಬ್ಬದ ಪ್ರಯುಕ್ತ ಮಕ್ಕಳಿಗೆ ಸಿಹಿ ವಿತರಿಸಿದರು. ನಂತರ ಇಂದಿರಾ ನಗರ, ರಾಜೀವ್ ನಗರ ಸೇರಿದಂತೆ ತಾಲ್ಲೂಕಿನ ಮಾಸ್ತಿ, ಜಯಮಂಗಲ ಚರ್ಚ್ಗೆ ತೆರಳಿ ಕೇಕ್ ಕತ್ತರಿಸಿ ಸಿಹಿ ಹಂಚಿದರು. ಪುರಸಭ ಅಧ್ಯಕ್ಷ ಮುರಳಿಧರ್, ಸದಸ್ಯ ಜಾಕೀರ್ ಖಾನ್, ಭವಾನಿ ಶಂಕರ್, ಇಮ್ತಿಯಾಜ್, ಅಂಜನಿ ಸೋಮಣ್ಣ, ಹನುಮಂತಪ್ಪ, ಅಶ್ವಥರೆಡ್ಡಿ, ವಿಜಯನರಸಿಂಹ ಇದ್ದರು.